Tervetuloa Isännän pöydässä ohjelmaan. Olen Martti Ojares ja -
tänään vieraanani on Jari Sippola. Tervetuloa Jari. - Kiitos.
Perinteiseen tapaan minun kuuluu kysyä nuoruudestasi, -
kodistasi ja ensimmäisistä tärkeistä vuosista.
Synnyin Vantaalla 1980 vanhoillislestadiolaiseen perheeseen.
Kaiken kaikkiaan 7-lapsisessa perheessä olin keskimmäisin.
Oli ja on 3 veljeä ja 3 siskoa ja oli onnellinen lapsuus.
Myös jo lapsuudesta lähtien jumalasuhde oli minulle tärkeä.
Esim. henkilökohtainen rukouselämä oli tärkeätä.
Tietysti seuroissa käyminen oli säännöllistä.
Virret ja Siionin laulut tulivat rakkaiksi.
Kuitenkin teini-iässä minusta tuli hyvin tuomitseva.
Aloin vähän sormella osoittelemaan ihmisiä ympärillä.
Omia sisaruksia tai muita kavereita, jotka olivat uskovia -
mutta mielestäni elivät maailmallista elämää.
Sellaista mikä ei sovi uskovalle ja olin varsin tuomitseva.
Ajattelin olevani parempi kuin muut ja oli tällaisia ajatuksia oli.
Sitten 18-vuotiaana aloin ensimmäistä kertaa elämässäni -
järjestelmällisesti lukemaan Raamattua.
Kun ahmin Sanaa, niin tuli kolme oivallusta, -
mitä nimenomaan Jumala puhui Sanansa kautta.
Ensinnäkin huomasin sen, miten tuomitsen toisia.
Tajusin, että olen ihan samanlainen syntinen kuin muutkin.
Sitä kautta myös Jeesus toi tuomitse- misen tilalle armahtavaisuuden.
Teki minusta hyvin armollisen.
Sana puhuu myös siitä, kuinka yksinkertainen asia usko on.
Usko Jeesukseen on se, joka pelastaa ja ei tee eroa -
vanhoillislestadiolaisen tai muun välillä.
Lestadiolaisuudessahan on ajattelu, -
että elävää uskoa on vain siinä joukossa.
Ymmärsin, että näin ei ole.
Se oli sinulle aikamoinen hitaasti etenevä prosessi, -
kun luit Raamattua ja havaitsit, että älkää tuomitko, ettei teitä tuomita jne.
Kuitenkin mieleeni tuli tuossa alussa, -
kun teitä oli 7 lasta ja sinä olit keskimmäinen.
Kun Raamatusta puhutaan seitsemästä niin se on viikko -
ja on puoli viikkoa eli puoliaika. Sinä olit juuri keskellä.
Mielenkiintoinen ja numerologisesti raamatullinen lähtökohta.
Sitten vielä, kun vanhin sisarusveli on 7 vuotta vanhempi -
ja nuorin on 7 vuotta nuorempi. Siinä 7 toistuu.
Aivan ihmeellistä ja on hyvät lähtökohdat.
Nyt saamme kohta kuulla millä tavalla se on tähän mennessä tullut ilmi.
Todellakin tiedetään, että vanhoillislestadiolaiset -
ovat hyvin raamatullisia ja hartaita -
mutta hyvin helposti tulee se, että karsinoidaan itseä muita paremmaksi.
Vanhoillislestadiolaisuudesta olen saanut arvokkaat -
ja tärkeät hengelliset eväät elämään.
Armon ja anteeksiantamuksen korostus, jotka itsellekin viimeistään -
siinä vaiheessa kunnolla kirkastuivat Raamatun Sanan kautta.
Jumala alkoi myös Sanansa kautta kutsumaan minua Hänen työhönsä.
Kaiken kaikkiaan, kun myös luin -
tarinoita ja todistuksia muiden uskonsuuntien kristityistä, -
löysin esim. radio Dein, josta kuuntelin näitä.
Sen kautta todella ymmärsin, että elävää uskoa -
on muuallakin kuin vanhoillis- lestadiolaisten keskuudessa.
Erityisesti radio Deitä kuuntelemalla -
Jumala antoi minulle kutsumuksen Hänen valtakuntansa työhön.
Lähetys- ja evankeliumintyö tulivat tärkeiksi.
Tajusin, että Jeesus voi tulla takaisin milloin vaan ja maailmassa on -
paljon ihmisiä, jotka eivät tunne Jeesusta.
Siinä Jumala ei päästänyt minua.
Tuntuu siltä, että nyt on vielä vähemmän, -
kuin silloin, kun parikymppisenä mietit tätä.
Kristillisyys ainakin Suomessa on mennyt vaan huonompaan suuntaan.
Näin on. - Kun tulit parikymppiseksi ja siitä eteenpäin, niin muistaakseni -
24 ikäisenä oli jonkinlainen laajennus uskonelämässä.
Kyllä. Kaiken kaikkiaan tässä prosessissa -
lopullinen käännekohta oli E4-kongressi, 2004.
Kristittyjen yhteinen iso evankelioimiskongressi.
Viimeistään siellä Jumala kutsui niin vahvasti työhönsä, -
ettei minulla olla muuta vaihtoehtoa -
kuin lähteä Jumalan valtakunnan työhön.
Tutustuin E4-kongressissa ensim- mäisiin ei lestadiolaisiin uskoviin.
Siinä vaiheessa olin opiskellut mainontaa ja markkinointiviestintää.
Olin oppisopimuskoulutuksessa mainostoimistossa.
Kun mietin, missä on minun paikka omalla osaamisellani, -
niin medialähetystyö puhutteli.
Jumala johdatti, että IRR TV:ltä oli juuri vapautumassa graafikon paikka.
Menin IRR TV:lle. - Olit siellä kaiken kaikkiaan 10 vuotta ja sinä aikana -
varmasti monenlaista ohjelmaa tehtiin ja oli monenlaisia yhteyksiä.
Sinulle avautui myös kymmeniä kansainvälisiä matkoja.
Ei ehkä niinkään IRR TV:n puitteissa ollut niin paljon matkoja.
Jonkin verran oli ja toki vapaa-aikana myös tein.
Kaiken kaikkiaan olen käynyt 40 maassa.
Myös tutustunut yli 100 ihmiseen tai ihmisiin yli 100 eri maasta.
Millä tavalla ne organisoituivat?
Miten ohjauduit niin moneen eri maahan?
Lähinnä erilaisissa kristillisissä tapahtumissa ja myös -
IRR TV:n työn ohella olen mukana -
erilaisissa muussakin kristittyjen toiminnassa. Olin järjestämässä -
nuorten aikuisten lähetyskonferenssia Transform mission -tapahtumia -
ja eurooppalainen Mission-Net konferenssi, -
joka oli nuorten aikuisten lähetyskonferenssi.
Siinä toimin Suomen koordinaattorina.
Olen ollut muissakin kansainvälisissä kristillisissä tapahtumissa.
Erityisesti niiden kautta olen tutustunut ihmisiin monista eri maista.
Onhan sinulla valtava havaintoverkko.
Olet pystynyt tarkastelemaan missä maanosassa on mikäkin tilanne.
Mitä sinä nostaisit näistä monista kontakteista ja havainnoista, -
kun 10-15 vuoden aikana on tullut aika paljon tietoa tai dataa.
Mitä sieltä nostaisit esiin?
Erityisen koskettavaa on ollut tavata vainottuja kristittyjä, -
maissa, missä kristityt elävät ahtaalla.
Henkilökohtaiset keskustelut, joista olen saanut rohkaisua, -
sillä he elävät sitä uskoaan niin aidosti todeksi.
Todella voi sanoa, että kuolemaa pelkäämättä. Se on ollut koskettavaa.
Missä tällaisissa vainotuissa maissa sinä kävit?
Pohjois-Afrikassa, Keski-Aasiassa, Kuubassa ja myös -
Intiassa ja Sri Lankassa olen näitä ihmisiä tavannut.
Kun tapasit ihmisiä, joista sanoit, -
että he hyvin aidosti uskoivat ja elivät todeksi uskoaan, -
niin millaisia keskusteluja tai havaintoja sinulla siellä oli?
Sanotaan, että yksi jäi mieleen erityisesti Keski-Aasiasta.
He olivat kiinnostuneita kuulemaan Suomen kristillisyyden tilanteesta,
mikä on tilanne täällä.
Kun kerroin Suomen hyvinkin masentavasta tilanteesta, -
niin tämä pastori totesi, -
"No, teillähän on paljon huonommat oltavat siellä Suomessa.
Meillä on asiat paljon paremmin, koska seurakunnat ovat eläviä."
Myös evankeliumin työ on hyvin aktiivista, tavoitetaan ystäviä, -
ihmisiä ympärillä evankeliumilla.
Olen kuullut, että Pohjois-Koreassa, jossa ihmiset todella ovat ahtaalla, -
maan alla ja monella tavalla vaivattuja, -
he sanovat rukoilevansa mm. Suomen kristittyjen puolesta, -
vaikka itse ovat ihan henkensä kaupalla.
He jollain tavalla ymmärtävät -
Jeesuksen läheisyyden tärkeyden.
Kun näkee, että täällä Euroopassa on vähän tällaista uskonnollista.
Kyllä, näin se on. Rukous puolin ja toisin on tärkeää, -
että saadaan rukouksessa kantaa veljiä ja siskoja eri puolilla maailmaa.
Sitten sinä vielä etenit, kun tuli tämä XEE.
Kerrotko tästä ja mikä tämä XEE on?
Ehkä vielä voisin mainita, että IRR TV:llä, joka oli tärkeätä hengellistä -
kasvualustaa Jeesuksen henkilökohtaisessa tuntemisessa.
Kaiken sen prosessin kautta myös tieni johdattui -
Suomen evankeliseen allianssiin, joka on kristittyjen yhteysverkosto.
Siellä kaiken kaikkiaan olin 13 vuotta. Se oli myös näköalapaikka -
monenlaiseen kristittyjen yhteistyöhön ja yhteiseen toimintaan.
Tutustuin ihmisiin varmaan kaikista eri kirkkokunnista ja herätysliikkeistä.
Keitä kaikkia siihen kuului ja mikä on punainen lanka sen toiminnassa?
Siinä on eri kirkkokuntia, seurakuntia ja lähetysjärjestöjä.
Kristittyjen yhteistyö ennen kaikkea evankeliumin asialla, -
miten yhdessä viedään evankeliumia ja evankelioimisnäkyä eteenpäin.
Sitten myös, miten annetaan kristittyjen yhteinen ääni Suomessa.
Ne ovat painopisteitä, ja on erilaisia asiantuntija verkostoja.
Miten näet sen, mikä sen funktio on ollut ja mikä se on tällä hetkellä?
Sinä et ole enää siinä? - Minulla on juuri päättymässä työ siellä.
Hyvä kysyäkin, mikä sinun tuntemus ja ajatus juuri nyt, kun olet päättämässä.
Näen sen potentiaalin aivan valtavana, -
mikä nimenomaan liittyy kristittyjen yhteyteen.
Aivan liian vähän me kristityt ollaan yhtä ja tehdään yhdessä -
mutta jotenkin sen toiminnan kautta olen nähnyt valtavan potentiaalin.
Miten paljon enemmän voitaisiin kristittyinä saada aikaan ja olla -
suolana ja valona maailmassa, jos olisimme enemmän yhtä.
Eikö nyt juuri, kun kristinuskoa painetaan alas ja marginaaliin, -
niin nyt olisi se voima, joka tulee tällaisesta toiminnasta.
Mielestä juuri nyt on oikea aika.
Onneksi evankelisella allianssilla on uuden strategian myötä -
myös selvästi Jumalan johdattamat suunnitelmat.
Uskon, että lähivuosina sen yhteistyön merkitys tulee kasvamaan.
Mennäänkö sitten tähän XEE:hen.
Ensinnäkin mikä lyhennelmä on ja mitä se tarkoittaa?
XEE evankeliointi elämäntapana.
Nykyisin olen tässä jo muutaman vuoden ollut.
Nyt siirryn ihan kokoaikaisesti XEE:n palvelukseen.
On järjestö joka varustaa seurakuntia, uskovia todistamiseen Jeesuksesta.
Kuinka keskustella luontevasti uskonasioista.
Ollaan seurakuntia varustamassa.
EE eli evankeliointi elämäntapana ja X viittaa tietenkin -
alun perin X-sukupolveen mutta myös moninkertaistamiseen.
Miten moninkertaistetaan Jeesuksen todistajia.
Se kulkee hyvin paljon ruohonjuuritasolla.
Kyllä, sitä se nimenomaan on.
Ymmärsinkö oikein, että sen jonka siinä on, -
täytyy lähteä ensisijaisesti omasta lähiympäristöstään.
Suvun tai naapureitten kautta tai niin poispäin.
Kyllä, fokus on siinä. Helposti, kun puhutaan evankelioinnista, -
ajatellaan, että se on tuntemattomien kohtaamista kadulla.
Ihan niin kuin tilastotkin osoittavat, -
suurin osa ihmisistä tulee uskoon jonkun ystävyyssuhteen kautta.
Ihmissuhteet, joita meillä on valmiina elämässä, ovat kaikkein tärkeimmät.
Nähdään, että Jumala on jo valmiiksi antanut meidän elämään ihmisiä, -
jotka ovat suvussa, naapurustossa, työkaverien keskuudessa.
He ovat jo meidän elämässä ja Jumala on antanut heidät meille, -
että me uskovina kertoisimme heille Jeesuksesta.
Heillä ei ole välttämättä ketään muuta uskovaa kontaktia kuin juuri sinä -
tai minä, niiden ihmisten keskuudessa, jossa elämämme.
Tämä on hyvin tärkeää, jos ajatellaan, että monet seurakunnat -
ovat unohtaneet ulospäin suuntautumisen, -
Kaduille ja aitovierille menemisen, -
ja kuitenkin siellähän on ei-uskovia todella paljon. Heitä pitäisi tavoittaa.
Ymmärsin, että tämä on vahvasti kansainvälinen organisaatio, -
jossa voidaan hyödyntää kaikki se kokemus, mitä eri maissa on löydetty.
Kyllä. Evangelism Explosion on kansainvälinen kattojärjestö.
Sen puitteissa työ on levinnyt kaikkiin maailman maihin.
Nimenomaan paikallisseurakuntia varustava palvelutyö.
Millaista koulutusta te järjestätte? - Ennen kaikkea XEE kursseja, -
joiden kautta sitten...
Nyt on esimerkiksi 15 viikkoinen kurssi meneillään.
Se tarkoittaa, että joka viikko teoriassa opitaan yhteyden luomista, -
ihmisen aitoa kohtaamista, -
ja sitä, kuinka johdatella keskustelua evankeliumin asioissa eteenpäin.
Myös kuinka kasvattaa uutta uskovaa ja moninkertaistaa kaikkea.
Sitä opitaan teoriassa ja joka kerta on myös käytännön harjoittelua.
Joka viikko käytännössä järjestetään kohtaamisia ja tapaamisia -
juuri omien läheisten ja tuttujen kanssa, -
ja saadaan hedelmällisiä keskusteluita, joista tulee -
hyvää palautetta, kuinka hyvin heidät kohdataan.
Kerro esimerkkejä toiminnastasi. Millä tavalla olet toiminut, -
miten kohdannut ihmisiä ja millaista palautetta on tullut?
Hyvin erilaisia kohtaamisia on ollut. Sen saa jatkuvasti huomata, -
kun lopussa kysytään palautetta, 'Mitä tykkäsit tästä kohtaamisesta?', -
niin ihmiset sanovat, että saivat olla omana itsenään, omine ajatuksineen.
Kuinka me kohdattiin heitä.
Kuuntelu on tosi tärkeätä. Ettemme vain me puhuisi, -
vaan ennen kaikkea kohdattava henkilö saisi puhua, -
kertoa itsestään, omista ajatuksistaan, ja me kuunnellaan häntä.
Tiedetään tänä päivänä, että nuoret voivat entistä huonommin.
Voi sanoa, että päiväkodeista lähtien ylöspäin, -
jopa mielenterveysongelmat ovat lisääntyneet hyvin paljon.
Ihmiset ovat yksin vaikka on kännykät. He kokevat yksinäisyyttä.
Mitä sinä ajattelet siitä kentästä, missä tekin toimitte?
On todella tärkeätä kohdata näitä ihmisiä.
Usein ei tule ajatelleeksikaan sitä, kuten sanoit, että on yksinäisyyttä.
Sekin, että kuinka paljon on oikeasti ihmisiä, jotka etsivät Jumalaa.
Saamme jatkuvasti kohtaamisten kautta yllättyä, että joku ystävämme, -
sukulainen tai tuttu onkin niin kiinnostunut uskonasioista.
He saattavat sanoa miettineensä näitä jo muutaman vuoden.
Usein he ovat hyvin valmiita antamaan elämänsä Jeesukselle.
Me usein uskovina oletetaan, että ihmiset tulevat luoksemme -
ja kysyvät meiltä, mutta ei näin ole.
Koska uskoa pidetään yksityisasiana nyky-yhteiskunnassa, -
niin ei ihmiset kysele. Uskovien pitää mennä ihmisten luo -
ja ottaa uskonasiat puheeksi heidän kanssaan.
Sitä kautta paljastuu, kuinka monet ovatkin kiinnostuneita ja lähellä.
Teille tulee työntekijöitä, joilla on ajatus, että he haluaisivat palvella.
Mutta usein ihmisillä on häveliäisyyttä ja -
pelkäämme nolatuksi tulemista.
Kyllä. Näin se on, mutta juuri XEE kurssien kautta -
lähdetään omia pelkoja ja häpeää voittamaan.
Saadaan rohkeutta todistamiseen.
Itselläkin oli sama tausta, kuten aiemmin kerron.
Olin hyvin vahvasti mukana erilaisissa kristillisissä toiminnoissa ja töissä.
Lähetystyön tukitoiminnoissa.
Monenlaisia kristillisiä tapahtumia ja muuta järjestämässä.
Olin hyvin aktiivinen mutta tuskailin sitä, -
että se oli vaan sellaista ns. kabineteissa istumista ja -
kristittyjen keskinäisessä yhteydessä olemista, -
joka ei vaikuttanut millään tavalla omaan arjen elämään -
Jeesuksen todistajana uskosta osattoman maailman keskellä.
Tiedostin, että ympärilläni on ihmisiä, jotka eivät tunne Jeesusta -
mutta olin niin kiireinen kaikenlaisessa kristillisessä toiminnassa, -
ettei ollut aikaa kaikkein tärkeimmälle -
eli lähetyskäskyn elämiselle todeksi omassa arjessa.
Ei ollut myöskään taitoja, ei rohkeuttakaan -
miten vien uskonasioita eteenpäin.
Siinä tilanteessa kuulin Toni Linjamalta XEE kurssista.
Kun kuulin, että tässä mennään käytännössä kohtaamaan ihmisiä, -
ymmärsin tämän olevan juuri sitä, mitä tarvitsen -
ja mitä Jumala haluaa jokaiselle kristitylle.
Se oli vuosi 2015, kun menin itse XEE kurssille.
Se oli käänteentekevä kohta elämässäni.
Käytännön kokemusten kautta opin tietenkin yhteyden luomisesta -
ja kuinka käydä luontevaa keskustelua evankeliumin asioista.
Sain työkaluja ja välineitä keskustelun johdatteluun.
Olen saanut ihan henkilökohtaisesti johdattaa ihmisiä uskoon sen jälkeen.
Sitten oli vielä tärkeä askel sen jälkeen.
Minua pyydettiin toiselle XEE kurssille tiimin vetäjäksi, -
viemään käytäntöön joka viikko kahta ihmistä, jota siinä tiimissä varustan.
Oivalsin, ettei se ole pelkästään minua varten, että saan välineitä, -
vaan saan myös varustaa tässä kahta muuta henkilöä siihen samaan.
Niin, että he lähtevät edelleen opetuslapseuttamaan muita.
Siinä on moninkertaistumisen salaisuus.
Näin me moninkertaistetaan Jeesuksen todistajien määrää ja -
evankelioimisen laatua. Silloin se on hedelmällistä opetuslapseuttamista.
Sieltä työ johti tähän XEE työhön.
Upeinta on nähdä, kun ujo ja arka uskova -
XEE kurssin aikana ensinnäkin kasvaa omassa uskossaan, -
saa rohkeuden todistamiseen ja ne taidot, -
ja johdattaa omia läheisiään uskoon ja -
lähtee opetuslapseuttamaan heitä ja muita.
Raamatussa sanotaan, että jokaisesta pelastuneesta sielusta -
on juhlat taivaassa.
Tässä kenttätyössä, missä sinä olet lähellä sitä tilannetta -
joko henkilökohtaisesti tai hyvin lähellä kuitenkin -
näette, että tulee pelastuneita sieluja.
On ihan selvää, että teille työntekijöille tulee siitä suurin ilo.
Näette, että työnne ei ole turhaa.
Kyllä. Näin se on ja kysymys ei ole vain siitä, että ihmisiä tulee uskoon -
vaan siitä, että heidät opetuslapseutetaan.
Se kertautuu ja menee eteenpäin. Jari, nyt on kello niin paljon, -
että jätän sinulle pari minuuttia vapaata sanaa, ole hyvä.
Oikeastaan minulla on mielessä kolme asiaa, -
mitkä liittyvät henkilökohtaiseen todistamiseen.
Ensinnäkin on tärkeätä ymmärtää, -
että ihmiset eivät ymmärrä evankeliumia -
pelkästään katsomalla sinun elämää.
Niin tärkeätä kuin se onkin, että elät kristillistä rakkautta, -
hyviä tekoja todeksi mutta siitä kukaan ei ymmärrä kuka Jeesus on.
Mikä on Hänen merkitys ja mihin Häntä tarvitaan?
Evankeliumi on aina sanallinen sanoma.
Hyvien tekojen lisäksi pitää puhua ja kertoa evankeliumi.
Näin et voi todistaa pelkästään omalla elämällä -
vaan myös tarvitaan sanallinen sanoma.
Miten sitten lähteä liikkeelle ja kertoa Jeesuksesta?
Kysymykset ovat tärkeitä, eli kysy 'mitä sinä ajattelet Jumalasta' tai -
'mitä sinulle merkitsee usko tai uskonnot'?
Etene kysymysten kautta, kuuntele toista ja kysy lisää, kuuntele lisää.
Sinun ei tarvitse aluksi välittää, mitä kerrot vaan syntyy hyvä keskustelu -
ja saat myös kertoa mitä on sinun sydämellä.
Kolmantena, suurin este pelkojen taustalla kertoa Jeesuksesta, -
on se, ettei ole taitoa ja varustusta.
Emme tiedä, miten johdattaa keskustelua eteenpäin.
Tähän haluan rohkaista. Lähde oppimaan taitoja käytännössä.
XEE kurssi on erinomainen väline oppia näitä taitoja ja -
saada kokemusta käytännössä.
Sivulla XEE.fi on lisätietoa XEE kursseista.
Oikein todella tuntuu hyvältä kuunnella, mitä sinä juuri kerroit.
Nyt juuri tarvitaan konkreettista ruohonjuuritason kerrontaa -
hyvästä sanomasta, joka on Jeesus Kristus.
Oikein iloitsen siitä, että saat viedä sanomaa ja työnne voi -
moninkertaistua lyhyessä ajassa. Kiitos ja siunausta. - Kiitos.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voit soittaa numeroon 0600-10177 -
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola